ASP ปี53โต65.98%
ASP เผย ปี2553กำไร751ล้านโตขึ้น 65.98%&nbsp;&nbsp;
28 ม.ค. 2554

ASP เผย ปี2553กำไร751ล้านโตขึ้น 65.98%   
บริษัทหลักทรัพย์ เอเซีย พลัส  (ASP)เปิดเผยว่า  ผลการดำเนินงานตามงบการเงินรวมสำหรับปี สิ้นสุดวันที่ 31 ธันวาคม 2553  บริษัทมีกำไรสุทธิเป็นจำนวนเงิน 751.64 ล้านบาทเพิ่มขึ้น 65.98 %  เปรียบเทียบกับงวดเดียวกันของปี 2552 มีกำไรสุทธิเป็นจำนวนเงิน 452.86 ล้านบาท 
ขณะที่งวดไตรมาส4ของปี บริษัท  มีกำไรสุทธิเป็นจำนวนเงิน 215.36 ล้านบาท เพิ่มขึ้น 142.85 % เปรียบเทียบกับไตรมาสที่ 4 ของปี 2552 มีผลกำไรสุทธิเป็นจำนวนเงิน 88.68 ล้านบาท เนื่องจากสาเหตุหลักดังนี้ 1. บริษัทมีรายได้จากค่านายหน้าซื้อขายหลักทรัพย์ในไตรมาสที่ 4 ของปี 2553 จำนวน 396.93  ล้านบาท เพิ่มขึ้น  45.33%  เมื่อเปรียบเทียบกับไตรมาสที่ 4 ปี 2552  เนื่องจากปริมาณการซื้อขายหลักทรัพย์เฉลี่ยต่อวันในตลาดหลักทรัพย์ และตลาดหลักทรัพย์ MAI เพิ่มขึ้นเป็น 32,463.60 ล้านบาท ในไตรมาสที่ 4 ปี2553  เพิ่มขึ้น 82.76% เมื่อเปรียบเทียบกับปริมาณการซื้อขายหลักทรัพย์เฉลี่ยต่อวัน 17,763.05 ล้านบาทในไตรมาสที่ 4 ปี2552    และบริษัทมีปริมาณการซื้อขายหลักทรัพย์เฉลี่ยต่อวันเท่ากับ 3,495.28 ล้านบาท เพิ่มขึ้น 74.29% เมื่อเปรียบเทียบกับปริมาณการซื้อขายหลักทรัพย์เฉลี่ยต่อวัน 2,005.41 ล้านบาทในไตรมาสที่ 4 ปี 2552
 2. บริษัทมีกำไรจากการซื้อขายหลักทรัพย์และตราสารอนุพันธ์ในไตรมาสที่ 4 ปี 2553 จำนวน 142.41 ล้านบาท เพิ่มขึ้น 130.79% g,njvเปรียบเทียบกับไตรมาสที่ 4 ปี 2552 มีกำไรจากการซื้อขายหลักทรัพย์และตราสารอนุพันธ์61.73 ล้านบาท   ทั้งนี้เป็นไปตามสภาวะตลาดหลักทรัพย์ที่ราคาปรับตัวสูงขึ้น
และ 3. ดอกเบี้ยเงินให้กู้ยืมเพื่อซื้อหลักทรัพย์ในไตรมาสที่ 4 ปี 2553 จำนวน 23.63 ล้านบาทเพิ่มขึ้น 65.19%  เปรียบเทียบกับไตรมาสที่ 4 ปี 2552  เนื่องจากบริษัทมีการให้กู้ยืมเพื่อซื้อหลักทรัพย์เพิ่มขึ้น